paragraph_text: Henrietta Lacks (Roanoke, Virginia, 1. kolovoza 1920. – Baltimore, Maryland, 4. listopada 1951.), Afroamerikanka čije su stanice liječnici uzeli, a da je nisu pitali dopušta li ona to, niti su je obavijestili da to namjeravaju učiniti, te joj nakon zahvata nisu rekli da su joj uzeli uzorke tkiva. Njezine su stanice pokrenule medicinsku revoluciju i multimilijunsku industriju. Nazvane su HeLa (po početnim slovima njezina imena i prezimena) i bile su prva ljudska linija besmrtnih stanica.